ముంబై: పెట్రో ఉత్పత్తులపై వ్యాట్ తగ్గించుకోవాలంటూ రాష్ట్ర ప్రభుత్వాలకు కేంద్రం ఇచ్చిన పిలుపునకు మరో రాష్ట్రం స్పందించింది. గుజరాత్ ప్రభుత్వం 4 శాతం వ్యాట్ తగ్గిస్తున్నట్టు మంగళవారం ప్రకటించగా, ఇదే బాట పట్టిన రెండో రాష్ట్రంగా మహారాష్ట్ర నిలిచింది. పెట్రో ఉత్పత్తులపై వ్యాట్ తగ్గిస్తున్నట్టు మహారాష్ట్ర ప్రభుత్వం ప్రకటించింది. దీంతో ఆ రాష్ట్రంలో లీటర్ పెట్రోల్ రూ.2, డీజిల్ రూ.1 చొప్పున తగ్గింది. మంగళవారం అర్ధరాత్రి నుంచే ఈ ధరలు అమల్లోకి వస్తాయని, దీపావళి కానుకగా ఈ నిర్ణయం తీసుకున్నామని మహారాష్ట్ర ఆర్థిక మంత్రి సుధీర్ ముంగటివార్ తెలిపారు. తాజా తగ్గింపుతో రాష్ట్ర ప్రభుత్వం రూ.2,000 కోట్ల ఆదాయం కోల్పోతుందన్నారు. రాష్ట్ర ప్రభుత్వ ఆర్థిక పరిస్థితి అంత బాగోలేనప్పటికీ అదనపు ఆర్థిక భారం భరించేందుకు ప్రభుత్వం సిద్ధంగా ఉందని చెప్పారు. ఈ నెల మొదట్లో కేంద్ర ప్రభుత్వం ఎక్సైజ్ డ్యూటీని తగ్గించడంతో పెట్రోల్, డీజిల్ ధరలు రూ.2 చొప్పున తగ్గాయి. రాష్ట్రాలు కూడా తమవంతుగా వ్యాట్ తగ్గించుకోవాలని కేంద్రం ఇప్పటికే అన్ని రాష్ట్రాలను, కేంద్ర పాలిత ప్రాంతాలను కోరింది.
mumbai: petro utpattulapai vyat tagginchukovalantu rashtra prabhutvaalaku kendram ichina pilupunaku maro rashtram spandinchindi. gujarat prabhutvam 4 saatam vyat taggistunnattu mangalavaaram prakatinchagaa, ide baata pattina rendo rashtranga maharashtra nilichindi. petro utpattulapai vyat taggistunnattu maharashtra prabhutvam prakatinchindi. deentho aa rashtramlo leater petrol roo.2, deasil roo.1 choppuna taggindi. mangalavaaram ardharaatri nunche ee dharalu amalloki vastaayani, deepaavali kaanukagaa ee nirnayam teesukunnamani maharashtra aardhika mantri sudhir mungativar telipaaru. taja taggimputho rashtra prabhutvam roo.2,000 kotla aadaayam kolpotundannaru. rashtra prabhutva aardhika paristhiti anta bagolenappatiki adanapu aardhika bharam bharinchenduku prabhutvam siddamgaa undani cheppaaru. ee nela modatlo kendra prabhutvam exise duteini tagginchadamtho petrol, deasil dharalu roo.2 choppuna taggaayi. rashtralu kuudaa tamavantugaa vyat tagginchukovalani kendram ippatike anni rashtralanu, kendra paalita praantaalanu korindi.